**Ricardo Gomes Raymundo** (s. 13. joulukuuta 1964) on brasilialainen jalkapallovalmentaja ja entinen keskuspuolustaja.

Ura pelaajana
-------------

Fluminensessa uransa aloittanut Ricardo tuli Eurooppaan 1988 ja pelasi SL Benficassa ja Paris Saint-Germainissa. Brasilian jalkapallomaajoukkueessa Ricardo pelasi vuoden 1990 MM-kisoissa. Maaotteluita Ricardolle kertyi kaikkiaan 48 vuosina 1984–1994. Hän teki maajoukkueurallaan neljä maalia ja oli voittamassa Copa Américaa 1989.

### Meriitit pelaajana

* Brasilian mestaruus 1984
* Copa Américan voitto 1989
* Portugalin mestaruus 1989, 1991
* Ranskan mestaruus 1994
* Coupe de la Liguen voitto 1995
* Coupe de Francen voitto 1995
* Portugalin Cupin voitto 1996

Ura valmentajana
----------------

Lopetettuaan pelaajauransa 1996 Ricardo aloitti valmentamisen Paris Saint-Germainissa yhdessä Joël Batsin kanssa. Valmennettuaan viiden vuoden ajan Brasiliassa, Ricardo palasi Eurooppaan 2005 ja aloitti kesäkuussa FC Girondins de Bordeaux'n päävalmentajana.

Ricardon johdolla Bordeaux sijoittui Ranskan liigassa toiseksi kaudella 2005–06 ja pääsi Mestarien liigaan. Kaudella 2006–07 Bordeaux voitti Coupe de la Liguen finaalissa Olympique Lyonnais'n 1–0. Kauden 2006–07 päätteeksi Ricardo jätti Bordeaux'n ja siirtyi pahasti flopanneen AS Monacon päävalmentajaksi.

AS Monacon vaikeudet ovat jatkuneet myös Ricardon päävalmentajuuden aikana. Seurajohdossakin miehet ovat vaihtuneet ja pelillisesti erittäin valju kausi 2007–08 päättyi sijalle 12. Sama meno jatkui myös kaudella 2008–09. Kaksi kierrosta ennen kauden päätöstä seurajohto ilmoitti, ettei Ricardo jatka tehtävissä enää kauden jälkeen. 

Kesäkuun lopulla 2009 Ricardo palasi valmentajaksi kotimaahansa São Pauloon.  Ricardo sai potkut seurasta elokuussa 2010 São Paulon pudottua Copa Libertadoresista. 

Helmikuussa 2011 Ricardosta tuli CR Vasco da Gaman uusi päävalmentaja. 

Kesäkuussa 2011 Ricardo oli siirtymässä Saudi-Arabian maajoukkueen peräsimeen, mutta ilmoitti viikkoa ennen sopimuksen allekirjoittamista luopuvansa tehtävästä henkilökohtaisen syyn vuoksi. 

Ricardo joutui sairaalahoitoon 28. elokuuta saatuaan aivoinfarktin kesken Flamengo-Vasco da Gama -liigaottelun.  Hänelle jouduttiin tekemään aivoleikkaus, mutta lääkärien antama ennuste brasilialaisen toipumisesta on hyvä.  12. syyskuuta kerrottiin, että Ricardon toipuminen on sujunut hyvin ja hän pääsee seuraavan vuorokauden kuluessa pois teho-osastolta.  Lokakuussa 2011 Ricardo kertoi brasilialaislehdelle antamassaan haastattelussa toipumisen alkaneen hyvin ja toivoo palaavansa valmennustehtäviin jo alkuvuoden 2012 aikana.  Marraskuussa 2012 Ricardo palasi työtehtäviin Vasco da Gaman teknisenä johtajana. 

Heinäkuussa 2015 Ricardo palasi valmennustehtäviin Brasilian Série B:ssä pelanneen Botafogon päävalmentajana. Hän luotsasi seuran Brasilian Serie B:n mestariksi kaudella 2015. Elokuussa 2016 Ricardo jätii Botafogon ja siirtyi São Paulon päävalmentajaksi. Hän sai potkut tehtävistään marraskuun lopussa 2016.

Ricardo palasi syyskuun alussa 2018 Bordeaux'n palvelukseen, kun hänestä tuli seuran general manager. Seura irtisanoi Ricardon helmikuussa 2019.

### Meriitit valmentajana

* Coupe de la Liguen voitto: 1997, 2007
* Coupe de Francen voitto: 1998
* Ranskan liigan hopeaa: 1997, 2006
* Cup-voittajien Cupin hopeaa: 1997

Lähteet
-------

1. ↑  Monaco confirm Ricardo exit
2. ↑  Brasilien: Nachfolger wird Ricardo Gomes
3. ↑  Sao Paulo sack coach Ricardo
4. ↑  Gomes es el nuevo DT de Vasco
5. ↑  Ricardo Gomes dismissed as new Saudi Arabia coach a week after being appointed
6. ↑  Vasco da Gama's Ricardo Gomes in serious condition after suffering stroke
7. ↑  Vasco da Gama's Ricardo Gomes improving after emergency head surgery
8. ↑  Vasco da Gama's Ricardo Gomes to leave intensive care in 24 hours
9. ↑  Ricardo espère revenir sur le banc (Arkistoitu – Internet Archive)
10. ↑  No seu retorno ao Vasco, Ricardo Gomes comemora: "Fico emocionado"
11. ↑  Botafogo anuncia acordo com técnico Ricardo Gomes
12. ↑  Former Bordeaux and Monaco manager Ricardo Gomes leaves Botafogo to take charge at São Paulo
13. ↑  São Paulo demite técnico Ricardo Gomes
14. ↑  BORDEAUX CONFIRM THE RETURN OF RICARDO (Arkistoitu – Internet Archive)
15. ↑  Ligue 1 : Ricardo et Bordeaux, c'est terminé


|  |  |  |
| --- | --- | --- |
| Edeltäjä:**Luis Fernández** | **Paris Saint-Germainin päävalmentaja**1996–1998 | Seuraaja:**Alain Giresse** |

|  |  |  |
| --- | --- | --- |
| Edeltäjä:**Michel Pavon** | **FC Girondins de Bordeaux päävalmentaja**2005–2007 | Seuraaja:**Laurent Blanc** |

|  |  |  |
| --- | --- | --- |
| Edeltäjä:**Laurent Banide** | **AS Monacon päävalmentaja**2007–2009 | Seuraaja:**Guy Lacombe** |

|  |  |  |
| --- | --- | --- |
| Edeltäjä:**Muricy RamalhoEdgardo Bauza** | **São Paulon päävalmentaja**6/2009–8/20108–11/2016 | Seuraaja:**Paulo César CarpegianiRogério Ceni** |

|  |  |  |
| --- | --- | --- |
| Edeltäjä:**Paulo César Gusmão** | **CR Vasco da Gaman päävalmentaja**2–8/2011 | Seuraaja:**Cristóvão Borges** |

|  |  |  |
| --- | --- | --- |
| Edeltäjä:**René Simões** | **Botafogon päävalmentaja**7/2015–8/2016 | Seuraaja:**Jair Ventura** |

Brasilian joukkue – Jalkapallon MM-kilpailut 1990
1 Taffarel |
2 Jorginho |
3 Ricardo Gomes |
4 Dunga |
5 Alemão |
6 Branco |
7 Bismarck |
8 Valdo |
9 Careca |
10 Silas |
11 Romário |
12 Acácio |
13 Mozer |
14 Aldair |
15 Müller |
16 Bebeto |
17 Renato |
18 Mazinho |
19 Ricardo Rocha |
20 Tita |
21 Mauro Galvão |
22 Zé Carlos |
Valmentaja Lazaroni

Brasilian joukkue – CONCACAF Gold Cup 2003
1 H. Gomes |
2 Maicon |
3 Luisão |
4 Alex |
5 Adriano |
6 Almeida |
7 Baptista |
8 Kaká |
9 Ewerthon |
10 Diego |
11 Robinho |
12 Negri |
13 Coelho |
14 Bahia |
15 Nilmar |
16 Nádson |
17 Carlos Alberto |
18 Motta |
Valmentaja R. Gomes